मानदेय निर्धारित करने की मांग, दिया ज्ञापन
राजस्थानराज्य अधिकृत राशन विक्रेता नियोजक संघ की आेर से सोमवार को विभिन्न मांगों को लेकर मुख्यमंत्री के नाम पर कलेक्टर को ज्ञापन सौंपा। जिलाध्यक्ष लिखमाराम राणावत, मोहम्मद रईस, कमल किशोर, सुखराम, मदन मोहन, मुराद खां, राजकुमार आदि ने बताया कि पोस मशीन का उपयोग करने से पारदर्शिता आई है। कई बार कनेक्टिविटी नहीं होने, सर्वर डाउन होने, वरिष्ठजनों की अंगूठा निशानी नहीं आने के बाद भी रिटेलरों द्वारा वितरण किया जा रहा है। कम कमीशन होने कारण उनको परिवार का संचालन करने के साथ ही दुकान किराया विभिन्न खर्चों को वहन करने में समस्याएं रही है। उन्होंने रिटेलरों का 30 हजार रुपए मासिक मानदेय निर्धारित करने, किराया राशि निर्धारित करने, अनियमितता मिलने पर आपराधिक प्रकरण बनाने के बजाय विभागीय कार्रवाई करने, रिटेलर की मौत पर एक माह के भीतर आश्रित परिवार को दुकान आवंटन की अनुकंपा नियुक्ति देने, वितरण की अवधि पखवाड़े के बजाय साप्ताहिक करने, राष्ट्रीय त्योहार पर अवकाश देने सहित 10 सूत्री मांगे रखी।
hin_Deva hin_Deva